રણછોડ બોલ્યો : ‘રાજકારણ ચૂંટણી એ લોકતંત્રની પ્રક્રિયા છે, પણ આ લોકોએ એને રાજકારણનો અને જીતવાના રાજકારણનો અખાડો બનાવી દીધી છે. અમે જ જીતવા જોઇએ, બીજું કોઇ નહીં, પણ સુપ્રીમ કોર્ટે કર્ણાટકના જંગમાં જબરો રંગ રાખ્યો. પરિત્રાણાય સાધુનાં...ભગવદ ગીતાની વાતની જેમ સત્યતાનું રક્ષણ કરવાનો સંકલ્પ પૂરો કર્યો. કોઇ રાજ્યના ગવર્નરના નિર્ણય પર સુપ્રીમે પહેલીવાર તીક્ષ્ણ અને આક્રમક પ્રતિભાવ વ્યક્ત કર્યો.' બાબ્ભઇ તરત બોલ્યા: ‘કોંગ્રેસ પક્ષ પણ વર્ષો પછી પહેલીવાર આટલી આક્રમકતા, હોમવર્ક અને જાગરુકતા સાથે પેશ આઇવીને કફન બાંધી લડી પડ્યો. લોકતંત્રની જીત થઇ.'